Fingo on noin 270 suomalaisen kehitysyhteistyön, kestävän kehityksen ja globaalin kansalaiskasvatuksen parissa toimivan kansalaisjärjestön kattojärjestö ja globaalin kehityksen asiantuntija. Fingo ja sen jäsenjärjestöt edistävät kestävää kehitystä ja globaalia oikeudenmukaisuutta ja tekevät töitä, jotta maailma olisi reilumpi − ihan kaikille.  Fingo syntyi vuonna 2018, kun kaksi kehitysyhteistyöjärjestöjen kattojärjestöä, Kepa ja Kehys, yhdistivät voimansa ja muuttivat saman katon alle.